laion/Wikipedia-Exotic huggingface dataset:
השוטר מרובליובקה

השוטר מרובליובקה (ברוסית: Полицейский с Рублёвки) הוא סדרת טלוויזיה רוסית, סיטקום אודות השוטר גרישה איזמאילוב, אשר מגן על החוק והסדר ברובליובקה — האזור היוקרתי ביותר של מוסקבה. הסדרה שודרה במשך חמש עונות בערוץ THT: העונה הראשונה עלתה לשידור ב-21 במרץ 2016, העונה השנייה שודרה ב-22 במאי 2017 וב-16 באפריל 2018 עלתה העונה השלישית. פרק הבכורה של העונה הרביעית הועלה לשירות הזרמת המדיה THT PREMIER ב-3 בדצמבר 2018 והעונה החמישית עלתה לשרתי Premier ב-5 בדצמבר 2019. בנוסף לסדרה הופקו סרטי קולנוע באורך מלא: השוטר מרובליובקה: כאוס השנה החדשה שיצא בדצמבר 2018 והמשכו, השוטר מרובליובקה: כאוס השנה החדשה 2, שייצא לאקרנים ב-12 בדצמבר 2019. גרישה נאלץ לחקור פרשיות פשע מוזרות בהן מעורבים תושבי אזור רובליובקה היוקרתי והוא עושה את זה לעיתים קרובות על חשבון סיכויי קידומו בדרגה. גרישה בן 26, חתיך, רווק, עשיר, ציני, פזיז, המתייחס, לכולם, עם כמות נכבדה של הומור שחור. הוא גם דואג לאחותו הצעירה ניקה ויחסיה עם בריון שגרישה נאלץ כל הזמן להתערב ולחלץ אותה ממנו. גרישה שונא לעבוד, יודע לענג נשים ובאופן קבוע מתגרה בבוס שלו, קולונל יאקובלב. אלכסנדר פטרוב — גריגורי (גרישה) איזמאילוב, קצין משטרה בתחנת המשטרה "בארוויחה-צפון" אלכסנדרה בורטיץ' — ורוניקה (ניקה) איזמאילובה, אחותו הבעייתית של גרישה סרגיי בורונוב — ולדימיר יאקובלב, קולונל משטרה, מפקד תחנת "בארוויחה-צפון" סופיה קשטנובה — כריסטינה, זונת צמרת לשעבר, בעלת בית קפה, נפגשה עם גרישה רומן פופוב — איגור מוחיץ', חוקר וקפטן למשפטים טטיאנה באבנקובה — אליונה סמירנובה, אשתו לשעבר של אוליגרך, בעלת רשת מועדוני ספורט ובית קפה, יצאה עם גרישה ב-27 בדצמבר 2018 ייצא לאקרנים ברוסיה סרט הקולנוע הקומי "השוטר מרובליובקה: כאוס השנה החדשה" (Полицейский с Рублевки. Новогодний беспредел) בבימויו של איליה קוליקוב. כוכבי הסדרה שבו לגלם את דמויותיהם גם בסרט הקולנוע: אלכסנדר אנדרייביץ' פטרוב, אלכסנדרה בורטיץ' וסרגיי בורונוב. הסרט הפך לשובר קופות ואחד הסרטים המכניסים ביותר בקולנוע הרוסי עם הכנסות של יותר ממיליארד רובל. בדצמבר 2019 ייצא לאקרנים סרט ההמשך "השוטר מרובליובקה: כאוס השנה החדשה 2" המגולל שוב את קורות השוטרים בערב השנה החדשה, מרבית צוות השחקנים מגלמים את דמויותיהם מהסרט הקודם ומהסדרה, למעט אלכסנדר פטרוב. ב-26 ביולי 2019 חברת ההפקות Legio Felix הודיעה על הפקת הסדרה "המיליציונר מרובליובקה" («Милиционер с Рублёвки»), על חייו של יאקובלב הצעיר. את הדמות הראשית מגלם השחקן ארטיום סוצ'קוב. אתר האינטרנט הרשמי של השוטר מרובליובקה השוטר מרובליובקה, ברשת החברתית VK "השוטר מרובליובקה", במסד הנתונים הקולנועיים IMDb (באנגלית) "השוטר מרובליובקה", במסד הנתונים הקולנועיים KinoPoisk (ברוסית) Стартовалы съёмки 3-го сезона сериала Полицейский с Рублёвки
דניס פבר

דניס פבר (בצרפתית: Denise Fabre; נולדה ב-5 בספטמבר 1942) היא מנחת טלוויזיה צרפתייה. פבר נולדה בניס, בגיל תשע עשרה החלה לעבוד ב-TMC, ערוץ הבידור במונקו וב-1971 החלה לעבוד בערוץ TF1, באותה שנה גם שיחקה בתפקיד הראשי בסדרת הטלוויזיה "Madame êtes-vous libre ?". במהלך שנות ה-60 החלה לפרסם טור קבוע בעיתון France-Soir. ב-1975 זכתה בפרס "7 d'Or", פרס הטלוויזיה הצרפתי בקטגוריה "המנחה הטובה ביותר". ב-1976 החלה להנחות תוכנית בוקר בתחנת הרדיו "Europe 1" שם ראיינה פוליטיקאים ואמנים מדי בוקר. היא הנחתה את האירוויזיון 1978 שנערך בפריז. ב-1981 הייתה דוברת הניקוד הצרפתי באירוויזיון. ב-2008 התמודדה ברשימת הרפובליקנים בבחירות לראשות עיריית ניס. הרשימה אליה הצטרפה, בראשות כריסטיאן אסטרוסי, ניצחה בבחירות ונבחרה למועצת העיר. ב-1965 נישאה לבמאי ולאחר מכן התגרשה, ב-1978 נישאה לשף וב-1980 נולדו להם תאומות. מדיה וקבצים בנושא דניס פבר בוויקישיתוף דניס פבר, במסד הנתונים הקולנועיים IMDb (באנגלית) Denise Fabre, באתר Premiere.fr, (בצרפתית) Denise Fabre, באתר Premiere.fr, (בצרפתית) France: Denise Fabre into politics, באתר esctoday.com‏, 23 בינואר 2008 ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
חדף משוריין

חדף משוריין (שם מדעי: Scutisorex) הוא סוג של יונק קטן ממשפחת החדפיים המצויי באפריקה המשוונית סביב אגן הקונגו. חדפים אלה קיבלו את שמם בגלל החוליות הגביות הקשיחות ביותר שלהם - חוליות בעלות קשיחות כזו שניתן להפעיל לחץ במשקל 72 ק"ג מעל גבם מבלי לפגוע בהם - דבר ההורג כל בעל חיים אחר באורך של 12 ס"מ ומשקל 100 גרם - הדבר שקול לאדם שיכול להעמיס על גבו 100 פילים. עד היום לא ברורה הסיבה לחוליות הקשיחות הללו. ייתכן כי כך הוא מתגונן מטורפים או שהוא מסוגל לספוג גזעי עצים גדולים בהתחפרות תחתיהם בחיפוש אחרי חרקים. החדפים חיים בין העלווה של קרקע הג'ונגל הטרופי ומחפשים חרקים ותולעים למאכל. חדף משוריין מצוי (Scutisorex somereni) חדף משוריין תור (Scutisorex thori) מדיה וקבצים בנושא חדף משוריין בוויקישיתוף חדף משוריין, באתר ITIS (באנגלית) חדף משוריין, באתר NCBI (באנגלית) חדף משוריין, באתר האנציקלופדיה של החיים (באנגלית) חדף משוריין, באתר GBIF (באנגלית)
ימאהה OX99-11

ימאהה OX99-11 (באנגלית: Yamaha OX99-11) היא מכונית קונספט, מוגדרת כמכונית-על בתצורת ספורט, אשר יוצרה על ידי חברת ימאהה מוטור (באנגלית: Yamaha Motor Co., Ltd) היפנית, בשנת 1993. דגם ה-"ימאהה OX99-11" הייתה המכונית הראשונה שחברת "ימאהה מוטור" בנתה (חלק לא מבוטל מפעילות החברה מתמקד בייצור אופנועים). הדגם בעל "דלת חופה" בודדת. תצורת דלת הדגם: מבנה וזווית פתיחת הדלת קרויה (באנגלית) "Vehicle canopy". מהדגם יוצרו 3 אבות טיפוס. תאוצת דגם ה-"ימאהה OX99-11" מ-0-100 קמ"ש היא 3.1 שניות. סוג ומידות הצמיגים של דגם הימאהה : " F: 245/40ZR17; R: 315/35ZR17 " מחירו של דגם ה-"ימאהה OX99-11" בשנת 1993, נקבע על כ-800,000 דולר, אבל בגלל משבר פיננסי ביפן, ועיכובים בהתקדמות הפרויקט, פרויקט ייצור מסחרי של ה-"ימאהה OX99-11" בוטל. ימאהה OX99-11 ימאהה OX99-11 - מבט לתא הנהג מנוע דגם ה"ימאהה OX99-11" ימאהה מוטיב אי (2013) ימאהה Sports Ride Concept (2015) ימאהה OX99-11 ( The Yamaha OX99-11 Is A Bonkers 'Tandem' V12 Supercar ) אתר האינטרנט הרשמי של ימאהה OX99-11 מדיה וקבצים בנושא ימאהה OX99-11 בוויקישיתוף ימאהה OX99-11 (1:22), יו-טיוב ימאהה OX99-11 (4:37 דקות), יו-טיוב מנוע ימאהה OX99-11 OX99 F1 engine ימאהה OX99-11 OX99-11 – The Yamaha Supercar - The Kneeslider ימאהה OX99-11 - מכונית על en) OX99-11 : The Yamaha Supercar [archive] - Paul Crowe, The Kneeslider, 1er février 2006
ימאהה Sports Ride Concept

ימאהה Sports Ride Concept היא מכונית קונספט ספורט דו מושבית, שהוצגה בשנת 2015 על ידי חברת ימאהה מוטור היפנית. דגם ה-"ימאהה Sports Ride Concept" תוכנן משנת 2013, אבל פיתוח דגם ה- "ימאהה Sports Ride Concept " נמשך עד שנת 2015, ובשנה זו הוצג דגם ה-"ימאהה Sports Ride Concept" לראשונה בתערוכת המכוניות ה-43 של טוקיו. גוף הרכב היה עשוי מסיבי פחם. תרגום לעברית של שם הדגם "Sports Ride" הוא "רכיבת ספורט" ומקשר את המכונית למסורת האופנועים שבייצור החברה. ימאהה Sports Ride Concept ימאהה Sports Ride Concept ימאהה Sports Ride Concept - מבט לתא הנהג ולוח מחוונים ימאהה Sports Ride Concept - מבט אל השלדה ימאהה OX99-11 (1993) ימאהה מוטיב אי (2013) עמוד הרכב באתר היצרנית Yamaha Sports Ride Concept Revealed; And It's Not a Bike - NDTV, CarAndBike (באנגלית) Sreejith, Yamaha Has Made A Car With Motorcycle Soul — Sports Ride Concept, DriveSpark, ‏2016-10-28 (באנגלית) מדיה וקבצים בנושא ימאהה Sports Ride Concept בוויקישיתוף Yamaha Sports Ride Concept Car - Exterior Walkaround - Debut at 2015 Tokyo Motor Show, סרטון באתר יוטיוב (אורך: 1:45) TOKYO MOTOR SHOW: Yamaha SPORTS RIDE CONCEPT, motoring.com.au, ‏2015-10-28 (באנגלית) ימאהה Sports Ride Concept Sports Ride Concept - Yamaha Motor Global ימאהה Sports Ride Concept Yamaha Sports Ride Concept First With Gordon Murray ... ימאהה Sports Ride Concept מכונית ספורט ונפש אופנועים ימאהה Sports Ride Concept
מאליגן

האם התכוונתם ל... ג'רי מאליגן – נגן סקסופון אמריקני קארי מאליגן – שחקנית קולנוע בריטית ריצ'רד מאליגן – שחקן אמריקאי
טמסק אחזקות

טמסק אחזקות (באנגלית: Temasek Holdings) היא חברת החזקות סינגפורית בבעלות ממשלתית המהווה קרן עושר ריבונית של ממשלת סינגפור. החברה, שהוקמה ב-1974, היא בעלים של ומנהלת תיק השקעות של מעל 275 מיליארד דולר סינגפורי (נכון למרץ 2017), עם, ו-68% חשיפה אסייתית, מהם 29% בסינגפור ו-39% מחוץ לסינגפור. לטמסק צוות רב-לאומי של כ-630 אנשים, ב-10 משרדים בעולם כולל ניו יורק, וסן פרנסיסקו. חברת הנדסה ST אנג'ינירינג נמצאת בבעלות של טמסק. אתר האינטרנט הרשמי של טמסק אחזקות (באנגלית) אתר האינטרנט הרשמי של טמסק אחזקות (בסינית) טמסק אחזקות, ברשת החברתית פייסבוק טמסק אחזקות, ברשת החברתית אקס (טוויטר) טמסק אחזקות, ברשת החברתית אינסטגרם "Portfolio Highlights – Overview | Temasek Review 2017". www.temasekreview.com.sg. נבדק ב-21 ביולי 2017. {{cite web}}: (עזרה) "Investing for Generations – Investor | Temasek Review 2017". www.temasekreview.com.sg. נבדק ב-21 ביולי 2017. {{cite web}}: (עזרה) "Our Temasek Heartbeat – Institution | Temasek Review 2017". www.temasekreview.com.sg. נבדק ב-21 ביולי 2017. {{cite web}}: (עזרה) "News Releases - Media Centre - Temasek". www.temasek.com.sg. נבדק ב-21 ביולי 2017. {{cite web}}: (עזרה) ערך זה הוא קצרמר בנושא חברות ובנושא סינגפור. אתם מוזמנים לתרום לוויקיפדיה ולהרחיב אותו.
מכונית קונספט

מכונית קונספט (באנגלית: Concept car) היא דגם מכונית יחידה המיוצרת על ידי יצרנית כלי-רכב, כדי להציג חידוש מסוים. החידוש יכול להיות בתחומים מגוונים, כגון הנדסת אנוש, טכנולוגיה, מנוע, תיבת הילוכים, סגנון, עיצוב (חיצוני ופנימי), בטיחות, צריכת דלק וכדומה. מכונית הקונספט מיוצרת ביחידות בודדות של רכבי אב טיפוס. ברוב המקרים מיוצר אב טיפוס בודד. מכוניות קונספט מוצגות בתערוכות מכוניות בינלאומיות כגון: "תערוכת הרכב הבינלאומית של ז'נבה" ו"תערוכת הרכב של טורינו". לרגל הצגת דגם מסוים של מכונית קונספט מוזמנים עיתונאי רכב מכל רחבי העולם, וכתגובה למאמרים המקצועיים שעיתונאי הרכב מפרסמים, (כולל מבחני דרכים) יצרנית הדגם, בודקת ובוחנת את תגובות קהל הקונים הפוטנציאלי, מה שנותן ליצרנית מדד על "התאמת שינויים בייצור רכביה ללקוחותיה". מכונית הקונספט תאלץ לעבור שינויים מפליגים לפני סיום העיצוב, למען הבטיחות והעלות של הדגם. לעיתים נדירות מאוד מכונית קונספט תגיע לפסי הייצור, ותשווק לקונים. כלי רכב קונספט מיוצר כאב טיפוס בכל צורות כלי הרכב. לדוגמה: מכונית מרוץ, מכונית על, מכונית ספורט, מכונית קבריולה, מכונית משפחתית, מכונית סלון, מכונית קופה, מכונית סטיישן, טנדר, מסחרית, אוטובוס, משאית, טרקטור, אופנוע. דגם "Claveau" שנת 1956 - מכונית קונספט "ג'נסן 541" - מכונית קונספט "ורטבורג 355" - מכונית קונספט "פנטום 1" - מכונית מרוץ קונספט "אלפא רומיאו 4C Fluid Metal" - מכונית קונספט אוטובוס מרצדס דאימלר IAA - אוטובוס קונספט סופרבס קונספט טרקטור "Yanmar yt01" - טרקטור קונספט "נאמבו 32 254" - אופנוע קונספט - אופנוע "Sachs Beast" - אופנוע קונספט משאית "MAN" - משאית קונספט משאית "Iveco" - משאית קונספט שברולט"Miray" - מכונית קונספט דגם "Edag 8" - מכונית קונספט קדילאק "NART" שנת 1970 - מכונית קונספט מכוניות קונספט של פולקסווגן ( Concept Cars | Future Vehicles | Volkswagen UK) מכוניות העתיד 2017-2018 ( Future Cars - 2017 & 2018 Spy Shots, Concept Cars and ) מכוניות קונספט קדילאק ( Concept Cars | Cadillac) * טויוטה - מכוניות קונספט ( Toyota Global Site | TOYOTA DESIGN | Concept Car Gallery) יגואר - מכוניות קונספט (Jaguar's Concept Car | Jaguar | Imagining the future of ) מכוניות קונספט של סיטרואן ( DS Concept Cars - DS אוטומובילס) קיה - מכונית GT קונספט(הקישור אינו פעיל) ( Kia GT Concept Car | Future Cars | Kia Motors America) מדיה וקבצים בנושא מכונית קונספט בוויקישיתוף חמש מכוניות קונספט עתידיות (3:40 דקות), יו-טיוב מקונספט לייצור nytimes.com/2003/01/12/automobiles/big-dreams-cause-big-eyes-from-concept-to-production מכונית קונספט Concept car, in Treccani.it – Vocabolario Treccani on line, Istituto dell'Enciclopedia Italiana, 15 marzo 2011. URL consultato il 5 luglio 2017. עשרים דגמי הקונספט שהפכו למכוניות אמיתיות 20 Great Concept Cars That Became Reality - Popular מכוניות קונספט
הסוציאל-דמוקרטים (סלובניה)

הסוציאל-דמוקרטים (בסלובנית: Socialni demokrati) היא מפלגת מרכז-שמאל בסלובניה, כיום בראשות איגור לוקסיץ'. מ-1993 עד 2005, המפלגה הייתה ידועה בשם "הרשימה המאוחדת של הסוציאל-דמוקרטים" (בסלובנית: Združena lista socialnih demokratov) מאז ספטמבר 2014, הסוציאל-דמוקרטים מהווים מרכיב בקואליציה שותף בממשלתו של מירו סראר. קיריל ריביצ'יץ', 1990-1993 פיטר בקש, 1993 ינז קוסיג'נצ'יץ', 1993-1997 בורוט פאחור, 1997-2012 איגור לוקצ'יץ', 2012-2014 דז'אן זידאן , 2014- בורוט פאחור, 1993-1997 אאורליו יורי, 1997-2001 ברדה פקן ו מילוס פלויקה, 2001-2005 אנדרג'ה ריטר ואיגור לוקצ'יץ', 2005-2009 אלנקה קובצ'ה, מאג'דה פוטרטה, מירן פוטרץ' ואת פטריק ולאצ'יץ', 2009 עד 2012 טניה פאג'ון, מונקה קלווה, בויאן קונטיץ' ודז'אן זידאן, 2012-הווה מדיה וקבצים בנושא הסוציאל-דמוקרטים בוויקישיתוף אתר האינטרנט הרשמי של הסוציאל-דמוקרטים
ראקין

ראקין (בבורמזית: ရခိုင်ပြည်နယ်, בעבר נקראה ארקאן) היא מדינה במיאנמר (בורמה). הממוקמת על חופה המערבי, היא גובלת עם מדינת צ'ין בצדה הצפוני, ובמחוזות מאגווי, באגו ואיירוואדי ממזרח, מפרץ בנגל ממערב, וצ'יטאגונג הגדולה (בנגלדש) בצפון-מערב. היא ממוקמת בין קו הרוחב 17°30 צפון ו-21°30 צפון וקווי האורך 92°10' מזרח ו-94°50' מזרח. הרי אראקן המתנשאים לגובה של 3,063 מטרים בפסגת ויקטוריה מפרידים את ראקין ממרכז בורמה. מול חופי מדינת ראקין ישנם מספר גדול למדי של איים כגון צ'דובה ומיינגון. שטחה הוא כ-35,762 קמ"ר ובירתה היא סיטווה. אגם לטסייקאן (מבט משער לטסייקאן) דגל רוהינגיה מדיה וקבצים בנושא ראקין בוויקישיתוף "Rakhine State Map" (PDF). Themimu.info. אורכב מ-המקור (PDF) ב-4 במאי 2013. נבדק ב-31 ביולי 2015. {{cite web}}: (עזרה)
מוריץ פון פאבר דו פאור

גנרל מוריץ פון פאבר דו פאור (בגרמנית: Moritz von Faber du Faur;‏ 1 בספטמבר 1886 – 4 במרץ 1971), היה מפקד בוורמאכט שפיקד על כוחות במלחמת העולם השנייה. פון פאבר דו פאור נולד ב-1 בספטמבר 1886 בשטוטגרט, בירת ממלכת וירטמברג, שהייתה חלק מהאימפריה הגרמנית. בשנת 1904 התגייס לצבא הגרמני הקיסרי, והצטרף לרגימנט הדרגונים ה-26 (וירטמברג ה-2 - מלך), ולחם בשורותיו במהלך מלחמת העולם הראשונה. ב-27 בינואר 1915 הועלה לדרגת האופטמן, וב-22 ביולי 1917 מונה לשלישו של מפקד חטיבת הפרשים ה-26. על פעולותיו בקרבות קיבל את עיטורי צלב הברזל דרגה ראשונה ושנייה. כאחד ממליוני הגרמנים ותיקי מלחמת העולם הראשונה, זכה גם הוא בצלב הכבוד שניתן בשנות השלושים על ידי נשיא גרמניה הינדנבורג. לאחר המלחמה נשאר פון פאבר דו פאור ברייכסווהר, ומילא בו תפקידי פיקוד ומטה. ב-1 ביוני 1927 הועלה לדרגת מיור, וב-1 בנובמבר 1931 הועלה לדרגת אוברסט לוטננט, ומונה למפקד גדוד ברגימנט הרגלים ה-9 (הפרוסי). ב-1 באוקטובר 1933 מונה למפקד רגימנט הפרשים ה-8 (הפרוסי), וב-1 באפריל 1934 הועלה לדרגת אוברסט. ב-1 באוקטובר 1935 מונה לנספח הצבאי בבלגרד, וב-1 בינואר 1937 הועלה לדרגת גנרל מיור. ב-1 באפריל 1939 הועלה לדרגת גנרל לוטננט, וב-21 באוגוסט אותה שנה מונה למפקד הדיוויזיה הממונעת ה-13. עם פרוץ המלחמה היה פון פאבר דו פאור מפקד הדיוויזיה הממונעת ה-13, ולחם עימה במהלך המערכה בפולין כחלק מהקורפוס הממונע ה-14, במסגרת הארמייה העשירית, אולם ב-6 בספטמבר מונה למפקד האזור הצבאי האחורי ה-588. לאחר המערכה על צרפת מונה למושל העיר בורדו, ובינואר 1942 מונה למפקד האזור הצבאי האחורי ה-593. ב-1 במאי 1943 מונה למפקח הצבאי באזור אינסברוק, ובסוף אוקטובר 1944 הועבר לעתודת המילואים, ולא קיבל עוד תפקיד פיקודי עד סוף המלחמה. באפריל 1946 נעצר פון פאבר דו פאור על ידי כוחות הכיבוש הצרפתיים, והוחזק במעצר 3 שנים על פשעי מלחמה. ב-1 ביוני 1949 הוא שוחרר לאחר שזוכה במשפט, ולאחר שחרורו התיישב בעיירה גרפלינג, שם גר עד למותו ב-4 במרץ 1971. מוריץ פון פאבר דו פאור באתר lexikon-der-wehrmacht (בגרמנית)
איירובוטיקס

איירובוטיקס (באנגלית: Airobotics) היא חברה ישראלית לייצור כלי טיס לא מאוישים לשימוש תעשייתי. מוצרי החברה כוללים חומרה, עיצוב, הנדסת תוכנה, ומערכות אלקטרוניות לשימוש בתעשייה מכרות ערים חכמות ואבטחה איירובוטיקס נוסדה בשנת 2014 על ידי רן קראוס ומאיר קליינר. קראוס משמש מנכ"ל החברה וקליינר סמנכ"ל מחקר ופיתוח. עד ספטמבר 2017 גייסה החברה כ-61 מיליון דולר. בשנת 2021 החברה נכנסה לתחום ניקוי פנלים סולריים. ליליום אתר האינטרנט הרשמי של איירובוטיקס אתר האינטרנט הרשמי של איירובוטיקס (באנגלית) נתונים מאתר ניירות ערך Krauss, Ran (1 בנובמבר 2016). "Rise and Rise of Automation". BusinessNews. Airobotics. נבדק ב-5 בדצמבר 2016. {{cite news}}: (עזרה) איירובוטיקס מפתחת רחפן לניקוי פנלים סולאריים, באתר TechTime‏, 7 בדצמבר 2021
יחסי ונצואלה–יוון

יחסי ונצואלה–יוון הם היחסים הפוליטיים, המדיניים ושיתופי הפעולה בין הרפובליקה ההלנית של יוון והרפובליקה הפדרלית של ונצואלה. שתי המדינות הללו הן חברות רשמיות של האו"ם. לפי הנתונים של המשרד הקונסולרי, מוערך כי הקהילה היוונית בוונצואלה מונה כ-3,000 אנשים, כאשר רובם עוסקים בסחר, ופעילויות פיננסיות ועסקיות. ישנן קהילות יווניות מאורגנות בעיקר בקראקס וכן בעיר ולנסיה, היכן שנלמדת השפה היוונית וכנסיות יווניות-אורתודוקסיות פועלות. יוון מחזיקה בוונצואלה שגרירות בקראקס וקונסוליית כבוד במרקאיבו. ונצואלה מחזיקה ביוון שגרירות באתונה וקונסוליית כבוד בפיראוס. יחסי אורוגוואי-יוון מדיה וקבצים בנושא יחסי ונצואלה–יוון בוויקישיתוף
יחסי בנגלדש–לאוס

יחסי בנגלדש–לאוס הם היחסים הדו צדדיים הפוליטיים והמדיניים בין הרפובליקה העממית של בנגלדש לרפובליקה הדמוקרטית העממית של לאוס. היחסים הדיפלומטיים בין שתי המדינות החלו באופן רשמי בשנת 1988. ראש הממשלה הבנגלדשית שק הסינה הגיעה לביקור רשמי בוויינטיאן בשנת 2012. לבנגלדש ולאוס ישנה תמיכה וסיוע אחת לשנייה במגוון פורומים בינלאומיים. ב-2012, תמכה לאוס בהכללת בנגלדש במפגשי אסיה-אירופה. תרופות בנגלדשיות, מלט, קרמיקה, מוצרי עור, פלדה ואחרים נוספים מזוהים כמוצרים עם ביקוש עצום בלאוס. היעדר קשרי התחבורה הייתה אחת הבעיות המרכזיות של הרחבת הסחר הבילטרלי בין שתי המדינות. שתי המדינות פועלות לפתור את בעיית התחבורה וכן נמצאות בתהליך להצטרף לרשת כבישי אסיה אשר עשויה לפתור את הבעיות.
יחסי בוליביה–קולומביה

יחסי בוליביה–קולומביה הם היחסים הבילטרליים הנוכחים וההיסטוריים בין המדינה הרב-לאומית של בוליביה לבין רפובליקת קולומביה. שתי המדינות הללו הן חברות ארגון מדינות אמריקה וקהילת האנדים. השגרירות של קולומביה בבוליביה ממוקמת בלה פאס, וזו בראשותו של שגריר קולומביה לבוליביה. הקונסוליה הכללית של קולומביה נמצאת גם היא בלה פאס.[דרושה הבהרה] ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי אלבניה–צרפת

יחסי אלבניה–צרפת הם היחסים הנוכחיים וההיסטוריים של רפובליקת אלבניה ושל הרפובליקה הצרפתית. שגרירות אלבניה ממוקמת בעיר הבירה פריז, ושגרירות צרפת נמצאת בעיר טירנה. שתי המדינות הללו חברות בנאט"ו וכן בארגון לביטחון ושיתוף פעולה באירופה. כמייסדה וחברה באיחוד האירופי, צרפת תומכת באלבניה בדרכה לאינטגרציה האירופית. יחסי אלבניה–ישראל
האולימפיאדה הווירטואלית

האולימפיאדה הווירטואלית היא תחרות בתחומים מגוונים הנערכת באמצעות רשת האינטרנט (ומכאן "וירטואלית") בין בני נוער. מטרתה של האולימפיאדה הווירטואלית לעודד את תלמידי חטיבות הביניים מאשכולות הפיס לקחת חלק בפעילות מדעית, תוך שימוש באינטרנט לקישור ביניהם. שמה המקורי של האולימפיאדה הווירטואלית הוא "עכבר הזהב". האולימפיאדה מתקיימת ביוזמת המינהל למדע ולטכנולוגיה במשרד החינוך והמחלקות הבאות בו: מטה ההפעלה של אשכולות פיס. המחלקה לנוער שוחר מדע. את המודל לתחרות פיתחו יעל שיין וד"ר אושי (אשר) קראוס מהיחידה לנוער שוחר מדע באוניברסיטת תל אביב ביחד עם ד"ר רונית אשכנזי ממשרד החינוך. בתחרות משתתפות 56 נבחרות של כל אשכולות ותפוחי הפיס בישראל, וכל נבחרת מונה כ־30 תלמידים בעלי ידע מגוון. בשלב הראשון, משתתפות כל 56 הנבחרות מתוך אשכול הפיס של הנבחרת, וכולן עונות על כ־35 שאלות שנשלחו מהמחלקה לנוער שוחר מדע של אוניברסיטת תל אביב. השאלות קשורות לתחומי המדע מגוונים, כמו גנטיקה, פילוסופיה, כימיה, פיזיקה, ביולוגיה, רפואה, מתמטיקה ועוד. 20 הנבחרות שצברו את מרב הנקודות בשלב הראשון עולות לשלב השני, ומתוכן עולות לשלב השלישי רק 5 נבחרות שצברו את מרב הנקודות בשלב השני. השלב השלישי בתחרות, נערך באוניברסיטת תל אביב, והוא מלווה בחקר ובהרצאות המוצגות ל־5 הנבחרות המשתתפות בשלב השלישי. התלמידים של כל נבחרת מופרדים מכל מבוגר אחראי ומקבלים שאלות העוסקות בנושאי ההרצאות שנערכו קודם לכן. בסוף שלב זה, מוכרזות שלוש הנבחרות הזוכות בתחרות עכבר הזהב והתלמידים המשתתפים מקבלים תעודות השתתפות. האתר הרשמי של האולימפיאדה הווירטואלית. האולימפיאדה הווריטואלית - לוח זמנים ומקצועות.
סיני אוקו

סיני (זיגפריד) אוּקוֹ (Sinai (Siegfried) Ucko;‏ 7 בנובמבר 1905 – 10 באוגוסט 1976) היה פילוסוף של החינוך, פרופסור לחינוך באוניברסיטת תל אביב ומייסד החוג למדעי החינוך באוניברסיטה זו. נולד בשנת 1905 בשם זיגפריד אוקו בעיר גלַייביץ שבפרובינציית שלזיה, גרמניה (כיום גְּליבִיצָה, בדרום פולין), בנם של אלזה לבית וייסנברג ונתן אוקו, שניהם ילידי שלזיה עילית. למד באוניברסיטאות וינה וברסלאו ובבית המדרש לרבנים בברסלאו וכיהן כרב במנהיים ובאופנבורג. בשנת 1929 קיבל את תואר הדוקטור מאוניברסיטת קניגסברג (כותרת הדיסרטציה: "מושג האלוהים בפילוסופיה של הרמן כהן"). בשנת 1935, לאחר עליית הנאצים לשלטון, עלה לארץ ישראל עם רעייתו ובתו בעקבות אחיו גדעון אוקו (שמשנת 1934 היה חבר קיבוץ נען ולימים מראשוני קולנועני הקיבוצים). בארץ עבד בין היתר בכפר ילדים ונוער אהבה ובעליית הנוער. לאחר האנשלוס (סיפוח אוסטריה לגרמניה הנאצית ב-1938) נשלח לווינה על מנת להציל ילדים יהודים ולטפל בהעלאתם לארץ-ישראל. לימד בבית הספר המחוזי ע"ש רוזה כהן בגבעת השלושה ובבית המדרש למורים הסמוך אליו (סמינר שיין), שאותו גם ניהל החל משנת 1951. בשנת 1945 היה יוזמו של הרבעון הפילוסופי "עיון" וכיהן בו כחבר מערכת עד מותו. ב-1951 ראה אור ספרו "על האושר והטוב: שיעורים ראשונים בפילוסופיה", שעסק, לפי המבוא לספר, ב"סוגיות סבוכות וחשובות במעשה החינוכי ובהלכה חינוכית כאחד, כגון: חינוך ותעמולה, חינוך וכפייה, בעיות תורשה וסביבה, החירות והאוטונומיה המוסרית, פדגוגיה ופוליטיקה, המחנך והחברה, לימודי הטבע התוכנית החינוכית, חינוך לנימוסים ועוד". מאז 1956 היה מרצה לחינוך. תחילה באוניברסיטה העברית בירושלים, ולאחר מכן ייסד את החוג למדעי החינוך והמחלקה לפדגוגיה באוניברסיטת תל אביב ועמד בראשם עד מותו. בשנת 1931 נישא אוקו לרות לב (Loew;‏ 1909–1967), ילידת ברסלאו. אחרי מותה נישא בנישואים שניים לרות רנאטה לבית אוּלמן (נולדה ב-1921 בגרמניה). היה אב לשתיים: אלישבע איתן ודינה גולדינג. סיני אוקו נפטר ב-1976, בגיל 71. נקבר בקיבוץ נען לצד אשתו הראשונה. 1968 – פרס ירושלים על שם הנרייטה סאלד לחינוך ומחקר בשטח החינוך. 1971 – פרס לעובדים בתחום החינוך העברי מטעם עיריית תל אביב. על האושר והטוב: שיעורים ראשונים בפילוסופיה, תל אביב: מחברות לספרות, תשי"א. (מהדורה שנייה: מבוא לפילוסופיה, תשכ"ד 1964) על האופי והטוב: פילוסופיה של החינוך, ירושלים: מוסד ביאליק, תשל"ד. דוד נבו (עורך), המעשה החנוכי: עיון ומחקר; קובץ לזכרו של פרופ' סיני אוקו, תל אביב: יחדיו בשיתוף עם בית הספר לחינוך של אוניברסיטת תל אביב, תשל"ח 1977. "פרופ' סיני אוקו ז"ל", עמ' 11–20; ביבליוגרפיה חלקית של פרסומיו: עמ' 431–432. "סיני אוקו ז"ל", 'עיון: רבעון פילוסופי', כו,ד (תשרי תשל"ו), עמ' 304, באתר JSTOR. (המאמר זמין לצפייה במאגר JSTOR לאחר הרשמה) מת פרופ' סיני אוקו, דבר, 11 באוגוסט 1976 מת פרופ' סיני אוקו, מעריב, 11 באוגוסט 1976 סיני אוקו, בלקסיקון הספרות העברית החדשה "Ucko, Siegfried," Encyclopedia Judaica "Ucko, Sinai," in: Werner Röder, Herbert A. Strauss (eds.), Biographisches Handbuch der deutschsprachigen Emigration nach 1933, vol. 1, München: K.G. Saur, 1980, p. 771, בגוגל ספרים ירון אביטוב, מצילת הילדים מברלין, מקור ראשון, "מוסף שבת", 15 בנובמבר 2015. אביתם, ספרות פילוסופית בעברית, דבר, 27 בינואר 1961 סיני אוקו באתר BillionGraves. ביקורת: שמואל הוגו ברגמן, מבוא עברי למחשבה פילוסופית, דבר, 16 במרץ 1951.
צ'רמנדר

צ'רמנדר (ביפנית: Hitokage, ヒトカゲ) הוא דמות בזיכיון המדיה "פוקימון". צ'רמנדר הופיע לראשונה במשחק הווידאו "פוקימון אדום וכחול". במשחקי הווידאו ובסדרת האנימה צ'רמנדר נחשב לפוקימון התחלתי של הדור הראשון מסוג אש. בסדרת האנימה צ'רמנדר מתואר כפוקימון אמיץ, עוצמתי ונאמן. מספרו של צ'רמנדר בפוקידע הוא 004. צ'רמנדר הוא פוקימון לטאה (סוג אש) בעל עור כתום, וזנב שמסתיים בלהבת אש. ככל שהלהבה קטנה יותר, סימן שצ'רמנדר עייף וחלש יותר. עיניו בצבע כחול, ולו ידיים, וזוג רגליים עם ציפורניים חדות. לצ'רמנדר ישנן 2 התפתחויות מעליו, בדומה לשאר הפוקימונים ההתחלתיים: כאשר צ'רמנדר מגיע לרמה 16 הוא יתפתח לצ'רמיליון (Charmeleon) ולאחר מכן, כשיגיע לרמה 36 יתפתח לצ'ריזארד (Charizard) ויהפוך לסוג אש/מעופף. בנוסף, לצ'ריזארד 2 מגה התפתחויות (אחת מהן אף הופכת אותו לסוג אש/דרקון) וצורת ג'יגאנטמקס. צ'ריזארד, הדרגה האבולוציונית הגבוהה ביותר של צ'רמנדר, מתואר כפוקימון חזק יותר מההתחלתיים המקבילים לו, ובעל מתקפות אש חזקות ועוצמתיות. הצ'רמנדר של אש הופיע לראשונה בפרק 11 של עונה 1, "צ'רמנדר הפוקימון הנטוש". אש והחבורה פוגשים בצ'רמנדר צעיר שממתין למאמן שלו, שיחזור וייקח אותו. בהמשך, החבורה מגלה כי המאמן נטש את צ'רמנדר בכוונה תחילה, ומבינים כי הוא בסכנת חיים. אש מציל את צ'רמנדר ברגע האחרון, ולאחר שנרפא נלחם יחד עם אש מול צוות רוקט, ומאמנו הקודם מחליט לקחת אותו חזרה. צ'רמנדר מתנגד בתוקף ומצטרף לחבורה. תחילה מתואר צ'רמנדר כנאמן מאוד לאש, אלא שבהמשך, מתפתח לצ'רמיליון ולצ'ריזארד ומחליט להפסיק לפעול לפי רצונותיו של אש, מה שגורם לו להפסיד בקרבות רבים. לאחר שצ'ריזארד נפצע, אש מטפל בו באופן מסור וזוכה חזרה בנאמנותו. אש אף מעביר אותו לתקופה למכון צ'ריזארד מיוחד כדי שיתפתח ויתחזק, ולוקח אותו חזרה בהמשך. בהמשך, חוזר אליו מספר פעמים עד שהוא משאיר אותו אצל פרופ' אוק. במהלך השתתפותו של אש בליגת אינדיגו, הוא פוגש במתחרה אחר בשם ריצ'י שנעשה לידיד טוב שלו. אחד הפוקימונים של ריצ'י הוא צ'רמנדר, לו הוא קורא זיפו. בהמשך, מתפתח זיפו מצ'רמנדר לצ'רמיליון. בסרט "אוסטין פאוורס - גולדממבר" נראית בובת דמוי אדם של צ'רמנדר בסצנת המנוסה מהפסל דמוי הגודזילה. פוקימון (אנימה) סקווירטל בלבזאור מדיה וקבצים בנושא צ'רמנדר בוויקישיתוף